Hondarribia Arraun Elkartea

thumb|200px|Hondarribia Arraun Elkartearen armarria.
**Hondarribia Arraun Elkartea** Hondarribiko (Gipuzkoa) arraun elkartea da, 1960an sortua. Traineru, batel, trainerilla eta aulki mugikorrean lehiatzen du. 14 aldiz irabazi du Kontxako Bandera eta 3 aldiz TKE Liga. XXI. mendean traineru nagusietako bat da.

Hondarribiko traineruen lehenengo aipamenak XIX. mendekoak dira eta lehenengo Kontxako Bandera 1881. urtean irabazi zuten. Gaur egungo elkarteak harrobi lan handia egiten du eta B traineru indartsua du. Emakumezkoen trainerua ere badu, Emakumezkoen bandera zaharrena Hondarribian antolatzen da, eta traineruak Liga nagusian lehiatzen du.

## Uniformea 
Taldearen kolorea berdea da eta traineruaren izena 1920ko hamarkadatik aurrera *Ama Guadalupekoa* da.

## Historia 
Hondarribia Arraun Elkartea 1960an sortu bazen ere, 1862koa da lehenengo aipamena Hondarribiaren traineru baten parte hartzeaz, Baionan irabazi zuelako estropada bat.

### XIX mendea 
Estropada ugari jokatu zituen Hondarribiak XIX mendearen bukaeran. Kontxan aritu izan zen eta baita Lapurdiko estropadetan ere. 1862ko banderaz gain 1868an Donostiako eta Mutrikuko traineru banari nagusitu zitzaien. 1881ean irabazi zuen bere lehenengo Kontxako Bandera eta 1887an bigarren egin zuen. 1891ean eta 1892an Donibane Lohizunen nagusitu zen eta 1893 eta 1895ean Miarritzen.. 1944an Beñardo Elduaien ezarri zen patroi eta 1947 eta 1948ko banderak eskuratu zituen. Berriz ere Pedreña izan zuen aurkari eta lehia gogoangarriak izan zituzten bien artean, 1967koak izan ziren arrakastatsuenak. Ordutik aurrera Hondarribia ohikoa izan da estropada garrantzitsuenetan, baina XX mendean ez zuen beste titulurik eta Kontxako banderarik irabazi.

### XXI mendea 
[thumb|270px|Hondarribiko [trainerua 2007ko Kontxako Banderarako sailkapen estropadan.]]
Azken garai ona XXI mendean iritsi da, 2022an Mikel Orbañanos oriotarra entrenatzaile hartuz geroztik. Bost aldiz irabazi du Kontxako Bandera, 2005, 2013, 2018, 2019 eta 2020. Lehenengo hiruretan ere polemikaz jositako garaipenak izan ziren, aurreneko bietan epaileek lehenengo sailkatua kanporatu ondoren eta 2018an Zierbena eta Urdaibaien arteko istiluen ondorioz. TKE Liga ere hirutan eskuratu du, 2006, 2014 eta 2015ean

2014an denboraldi bikaina osatu zuen. TKE Liga irabazi zuen tartean zazpi bandera eskuratuz. Kontxako banderan ordea kale egin zuen eta lau segundu eskasengatik bigarren postuarekin konformatu behar izan zuen. 2016an uztaila bikaina egin zuen eta hiru txapelketak irabazi zituen. Abuztuan ordea Urdaibai nagusitu zitzaion eta Liga eta Kontxan bigarren postuan gelditu zen.

2018 denboraldian ere goi goian egin zuen. Kontxako Bandera eta baita hainbat bandera garrantzitsu ere, Zarautz eta El Corte Inglésekoak. Ligan bigarren postuan gelditu zen. 2019an bigarren Kontxako Bandera jarraian irabazi zuen. Hurrengo urtean arazorik gabe lortu zuen mantentzea, baina 2017an maila galdu zuen. 2021ean hirugarren egin zuen Ligan eta baita play-offetan ere. KAE 1 ligako bi talde TKE Ligara igo zirenez Hondarribia B-k ere mailaz igotzea lortu zuen.

2025ean Hondarribiako traineru nagusiak ziklo berri bati hasiera emateko B traineruko arraunlariak hartu zituen eta B traineruak jaitsiera play-offak jokatu behar izan zituen arren maila mantentzea lortu zuen.

### Palmaresa 
#### Ligak 
* Euskal B Liga (1): 1999.
* KAE 1 Liga (0): bosgarrena 2008an.
* KAE 2 Liga (1): 2015.
#### Banderak 
### Denboraldiak 
* (p.o.) play-offak

## Emakumezkoen trainerua 
thumb|280px|Hondarribiko emakumezkoen trainerua, 2018an.
[thumb|280px|Hondarribia Zarautzen, 2023ko [Emakumezkoen Traineru Liga|Euskotren Ligan.]]
2005ean Txingudi Bandera antolatu zuen elkarteak, hau izan zen emakumezkoek jokatu zuten lehenengo bandera. Ordutik aurrera Hondarribiko neskak lehian aritu dira eta etxeko bandera bitan irabazi dute, 2007 eta 2008an. 2008an oso urte ona izan zuten Euskadiko txapelketa ere irabazi zuten, gero baliogabetua izan zen arren, eta Kontxako finalean egon ziren. 2014 eta 2015 denboraldietan trainerurik ez zuen uretaratu baina 2016an itzuli egin zen.

2017an lehorrean geratu ostean 2018an itzuli zen eta maila bikaina eman zuen, Euskotren Ligarako sailkatu baitzen lehen aldiz. 2019an hirugarrena izan zen Kontxako Banderan. Urte hartan play-offetan maila galdu zuen baina San Juanek Liga Nagusiari uko egin zionez 2019an ere maila gorenean aritu zen. Hurrengo urteetan ere laugarren egin zuen ligan eta 2020an play-offetan eutsi ondoren 2021ean maila galdu zuen. 2022an ETE Liga irabazi zuen eta Euskotren Ligara itzuli zen.

2023an lehenengo txandako traineru onena izan zen eta bosgarren postuan amaitu zuen Euskotren Liga. 2024ean ere bosgarrena izan zen baina 2025ean zortzigarren egin eta maila galdu zuen. Hala ere Kontxako Bandera jokatzeko sailkatu zen.

### Kontxako Bandera 
* **Txapelduna (0)**
* Bigarrena (0)
* Hirugarrena (1): 2019.
* Laugarrena (1): 2008.
* Sailkapen estropada (0)
* Sailkatua (7): 2008, 2019, 2020, 2021, 2022, 2023, 2025.

### Emakumezkoen Traineru Liga 
* **Txapelduna (0)**
* Bigarrena (0)
* Hirugarrena (0)
* Laugarrena (4): 2018, 2019, 2020, 2021.
* Irabazitako estropadak (2025 barne): 0
* Parte hartzeak (6): 2018, 2019, 2020, 2021, 2023, 2024.
* Gipuzkoako Liga (0): bosgarrena 2010ean.
* ETE Liga (1): 2022

### Txapelketak 
* Euskadiko Txapelketa:
** Txapelduna (0): 2008*.
** Hirugarrena 2018an eta 2022an.
* Gipuzkoako Txapelketa (0): bigarrena 2008an.

#### Banderak 
### Denboraldiak 
* (p.o.) play-offak

## Arraunketa Olinpikoa 
Azken urteetan Hondarribiak gogor ekin dio arraunketa olinpikoari. Euskal Herriko txapelketa ugari irabazi ditu.

### Palmaresa 
* Euskadiko distantzia luzeko txapelketa: lehenengo 2012an (8+ gizonezkoak).
* Euskadiko distantzia luzeko txapelketa: lehenengo 2013an (8+ gizonezkoak).
* Espainiako txapelketa: bigarren 2012an (8+ emakumeak).
* Espainiako txapelketa: bigarren 2011an (8+ emakumeak).
* Espainiako txapelketa: lehenengo 2011an (2- emakumeak).
* Orioko Nazioarteko Estropadak (8+): 2005, 2007, 2024, 2025.

## Antolaturiko estropadak 
Hondarribiak bi estropada antolatzen ditu urtero, alde batetik Hondarribiko Bandera eta bestetik KAE Ligako Hondarribiko Arrantzale Kofradiaren Bandera. Hauetaz gain Txingudi Bandera izan zen emakumezkoentzako antolaturiko lehenengo estropada.

Azkenik, negu aldean, Hondarribiko Traineru Jaitsiera ere antolatzen du urtero.

## Erreferentziak 
## Kanpo estekak 
*  Webgune ofiziala
*  Hondarribiako arraunean 1845etik dookumentala